**Наименование на процедура:** МИГ Свиленград ареал 7.11 - „Повишаване на атрактивността на територията на МИГ и стимулиране на сътрудничеството чрез популяризиране на културно-историческото и природно наследство"

**Проект:** BG06RDNP001-19.054-0001- „Традиции и бъдеще за нашите деца“

**Изпълнител:** Народно читалище „Просвета-1870“-Свиленград

**Период на изпълнение на проекта:** 13.07.2020 - 18.10.2021

**Стойност на проекта**: 19 558 лева

**Финансова помощ:** 100 %

**Описание на проекта:**

С реализирането на проекта се подобри качеството на живот на населението чрез укрепване на културните традиции на местната общност. Проектът допринесе за опазване на месната идентичност и популяризиране на културното наследство. Насърчи се местното население за включването му в общи инициативи за изучаване и съхраняване на културното наследство и за развитието на децата и младите хора в сферата на изкуството. Проектът се осъществи от НЧ„Просвета-1870“ с подкрепата на НЧ"Развитие-1928"-с.Сива Река, НЧ "Отец Паисий-1929"-с.Момково, НЧ "Св. Св. Кирил и Методий-1928"-с.Студена, НЧ "Отец Паисий-1925"-с.Левка, НЧ"Изгрев-1921"-с.Мезек, Детската музикална школа, Дневен център за деца с тежки множествени увреждания „Надежда“-Свиленград. По проекта бяха издирени, съхранени и разучени местни детски игри, обичаи, песни, танци и занаяти. Създадоха се групи по занаяти -кошничарство и грънчарство. Създаде се група, пресъздаваща стари детски игри и обичаи и група по музикална терапия, в която се включиха деца от читалището и деца от ДЦДТМУ „Надежда“. Издирените стари детски игри, обичаи, песни и танци бяха описани в заснети на DVD. В Свиленград се проведе празник на занаятите, в който се демонстрираха старите занаяти. По време на празника се проведе и уъркшоп, чрез който жителите и гостите на града също ще получиха знания и умения за занаятите. Чрез създадените група по занаяти и групата пресъздаваща старите детски игри, обичаи, песни и танци, като и чрез групата по музикална терапия се повиши качеството на живот на подрастващите, оползотвори се тяхното свободно време и се стимулира тяхното интелектуално и творческо развитие.

**Цел/и на проекта**:

Главната цел на проекта е: Повишаване на качеството на живот на населението чрез проучване, съхраняване и популяризиране на културните традиции на местната общност, оползотворяване на свободното време на подрастващите и стимулиране на тяхното интелектуално и творческо развитие.

**Реализирани дейности по проекта**:

1.Създаване на групи за обучение по стари занаяти "Назад към корените“. В тази дейност се създадоха 2 групи по занаяти- кошничарство и грънчарство. Това беше иновативна дейност, каквато за първи път се провежда в община Свиленград. Групата по кошничарство имаше за цел да запознае децата с традиционния български занаят и с възможностите за създаване на различни предмети. Усвоиха се тънкостите на кошничарските плетки. В процеса на плетене се усвоиха знания как се подготвят материалите, как се започва и какви довършителни работи трябва да се направят за получаване на качествено изделие. Групата по грънчарство имаше за цел да запознае учениците с историята на грънчарството и видовете глина, с основните способи за изработване на глинени съдове. Усвоиха се практически занимания за изработване на глинени съдове, посредством ръцете, чрез притискане и усукване на материала. В групата по грънчарство се включиха и деца от Дневен център за деца с тежки множествени увреждания „Надежда“. Групите по занаяти участваха във фестивал „Празник на занаятите“.

2.Създаване на група по музикална терапия- "Силата на музиката“. Проведоха се 6 броя музикални занимания, в които взеха участие 30 деца представители на Вокална група „Весели звънчета” към НЧ”Просвета-1870”, музиканти от детска музикална общинска школа и деца от Дневен център за деца с тежки множествени увреждания „Надежда“. Беше оборудвана зала за провеждане на музикални занимания. По време на заниманията децата заедно слушаха музика, пяха и свиреха на различни инструменти.. Дейността приключи с участие на децата от групата по музикална терапия в мероприятие, организирано от Читалището

3.Създаване на група за възстановка на детски игри и обичаи от миналото- "Да съхраним българското“. Дейността стартира със създаване на мрежа от присъединени към проекта пет читалища от села на територията на МИГ. С тяхна помощ се извърши проучване, издирване и документиране на характерни обичаи, ястия и детски игри от миналото в селата: Сива Река, Момково, Левка, Мезек, Студена. Създаде се група за пресъздаване на детски игри от миналото, в която участват общо 29 деца. За всички участници в групата бяха закупени 29 бр. фолклорни костюма. Беше подготвен еднодневен празник на традициите, в който се представиха проучените стари игри обичаи, песни и танци. Празникът беше заснет на DVD диск, а в брошура са описани част от проучените обичаи, детски игри, песни и танци.